62023CJ0412_INF
A Bíróság (nyolcadik tanács) 2024. szeptember 19‑i ítélete – Bizottság kontra Szlovákia (Késedelmes fizetés – közegészségügyi intézmények)
(C‑412/23. sz. ügy) (
1
)
„Tagállami kötelezettségszegés – 2011/7/EU irányelv – A kereskedelmi ügyletekhez kapcsolódó késedelmes fizetések elleni fellépés – A 4. cikk (4) bekezdésének b) pontja – Vállalkozások és hatóságok közötti kereskedelmi ügyletek – A tagállamok számára elismert azon lehetőség, hogy legfeljebb 60 naptári napra meghosszabbítsák az egészségügyi szolgáltatásokat nyújtó közintézményekre vonatkozó fizetési határidőt – A tagállamok annak biztosítására vonatkozó kötelezettsége, hogy e közintézmények ténylegesen ne lépjék túl e határidőt”
1.
Kötelezettségszegés megállapítása iránti kereset – A jogvita tárgya – A pert megelőző eljárás során történő meghatározás – Az indokolással ellátott vélemény után bekövetkezett tények figyelembevétele – Feltételek – Ugyanolyan jellegű és ugyanazt a magatartást megvalósító tények, mint amelyekre korábban hivatkoztak
(EUMSZ 258. cikk)
(lásd: 31. pont)
2.
Jogszabályok közelítése – A kereskedelmi ügyletekhez kapcsolódó késedelmes fizetések elleni fellépés – 2011/7 irányelv – Vállalkozások és hatóságok közötti kereskedelmi ügyletek – A tagállamok annak biztosítására vonatkozó kötelezettsége, hogy hatóságaik ténylegesen betartsák a 30–60 naptári napot meg nem haladó fizetési határidőket – Eredménykötelem – Kötelezettségszegés
(EUMSZ 258. cikk; 2011/7 európai parlamenti és tanácsi irányelv, 4. cikk, (3) bekezdés és (4) bekezdés, b) pont)
(lásd: 34–37., 39–43. pont és a rendelkező rész 1. pontja)
3.
Kötelezettségszegés megállapítása iránti kereset – Objektív jelleg – A kötelezettségszegés eredete – Hatás hiánya
(EUMSZ 258. cikk)
(lásd: 38. pont)
Rendelkező rész
1)
A Szlovák Köztársaság – mivel nem biztosította, hogy az egészségügyi szolgáltatásokat nyújtó közintézményei ténylegesen betartsák a kereskedelmi ügyletekhez kapcsolódó késedelmes fizetések elleni fellépésről szóló, 2011. február 16‑i 2011/7/EU európai parlamenti és tanácsi irányelv 4. cikke (4) bekezdésének b) pontjában előírt 60 napos fizetési határidőt – nem teljesítette az ezen irányelvből eredő kötelezettségeit.
2)
A Bíróság a Szlovák Köztársaságot kötelezi a költségek viselésére.
(
1
)	HL C 314., 2023.9.4.